ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
వర్చువల్ విధానంలో 'స్వస్త్ సబల్ భారత్' సదస్సు ప్రారంభించిన కేంద్ర ఆరోగ్య మంత్రి డాక్టర్ మన్సుఖ్ మాండవీయ అవయవదానం ప్రజా ఉద్యమంగా సాగాలి .. డాక్టర్ మాండవీయ
అందరి శ్రేయస్సు కోరే మన సంస్కృతిలో అవయవదానం అంతర్భాగంగా ఉంది . డాక్టర్ మాండవీయ
అవయవదానం , నేత్ర దానం అంశాలకు సంబంధించిన అంశాలు, సమస్యలు చర్చించి సమస్య పరిష్కార మార్గాలను రూపొందించేందుకు ఏర్పాటైన 'స్వస్త్ సబల్ భారత్' సదస్సును కేంద్ర ఆరోగ్య శాఖ మంత్రి డాక్టర్ మన్సుఖ్ మాండవీయ ఈ రోజు ప్రారంభించారు. వర్చువల్ విధానంలో జరిగిన సదస్సు ప్రారంభ కార్యక్రమంలో సిక్కిం గవర్నర్ శ్రీ గంగా ప్రసాద్ పాల్గొన్నారు..ముఖ్యమైన అంశాలపై సదస్సును నిర్వహించడం పట్ల డాక్టర్ మాండవీయ తన ప్రారంభ ఉపన్యాసం లో హర్షం వ్యక్తం చేశారు. ' వ్యక్తిగత శ్రేయస్సుతో పాటు ఇతరుల శ్రేయస్సును ఆలోచించడం మన సంస్కృతిలో భాగంగా ఉంది. అవయవ దానం కూడా ఇటువంటి ఉదార ఆలోచనతో ముడిపడి ఉంది' అని డాక్టర్ మాండవీయ పేర్కొన్నారు. మానవతా దృక్పథంతో ప్రజలు అవయవ దానం చేసేలా చూసేందుకు ప్రజా ఉద్యమం ప్రారంభం కావాలని ఆయన అన్నారు. 'అవయవ దానం చేసేలా ప్రజలను ఒప్పించడం ప్రభుత్వం లేదా స్వచ్చంధ సేవా సంస్థలకు సాధ్యం కాదు. ప్రజల భాగస్వామ్యంతో మాత్రమే ఈ ఉద్యమం విజయవంతం అవుతుంది.' అని మంత్రి అన్నారు.
అవయవదానం నేత్ర దానం అంశాలపై జాతీయ స్థాయిలో ప్రజా ఉద్యమం ప్రారంభించి విజయం సాధించేందుకు ప్రతి ఒక్కరూ సహాయ సహకారాలు అందించాలని డాక్టర్ మాండవీయ కోరారు. అవయవ దానం కార్యక్రమం విజయవంతం అయ్యేలా చూసేందుకు తమ మంత్రిత్వ శాఖ అవసరమైన పూర్తి సహాయ సహకారాలు అందిస్తుందని ఆయన హామీ ఇచ్చారు.
దధీచి దేహ దాన సమితి పోషకుడు శ్రీ అలోక్ కుమార్, దధీచి దేహ దాన సమితి అధ్యక్షుడు శ్రీ హర్ష్ మల్హోత్రా, భారతదేశంలో అవయవ/శరీర దానాలపై కృషి చేస్తున్న CVOTER ఫౌండేషన్ వ్యవస్థాపక డైరెక్టర్ శ్రీ యశ్వంత్ దేశ్ముఖ్, ఇండియన్ మెడికల్ అసోసియేషన్ అధ్యక్షుడు డాక్టర్ సహజానంద, నేషనల్ ఆర్గాన్ అండ్ టిష్యూ ట్రాన్స్ప్లాంట్ ఆర్గనైజషన్ కి చెందిన డాక్టర్ రజనీష్ సహాయ్ ఈ సమావేశంలో పాల్గొన్నారు.
(Visitor Counter : 106
నైపుణ్యాభివృద్ధి మంత్రిత్వ శాఖ
జి20 దేశాల విద్యా వర్కింగ్ గ్రూప్ పర్యవేక్షణలో కేంద్రప్రభుత్వ నైపుణ్య వృద్ధి, వ్యవస్థాపకత మంత్రిత్వ శాఖ మరియు విద్యా మంత్రిత్వ శాఖ ఆధ్వర్యంలో ఏప్రిల్ 23 నుంచి 28 వరకు భువనేశ్వర్ లో పని భవిష్యత్తు అనే అంశంపై ఒక ప్రత్యేక ప్రదర్శన ఏర్పాటవుతోంది.
100కు పైగా ప్రదర్శకులు భవిష్యత్ టెక్నాలజీలు మరియు మాడ్యూల్స్ ప్రదర్శిస్తారు.
ఇండియా జి20 దేశాల బృందానికి అధ్యక్షత వహిస్తున్న సందర్బంగా ఒడిశా రాష్ట్రం భువనేశ్వర్ లో శాస్త్రీయ పారిశ్రామిక పరిశోధనా మండలి పరిధిలోని ఖనిజాలు, పదార్ధాల సాంకేతిక సంస్థలో ఏప్రిల్ 23 నుంచి 28వరకు జి20 దేశాల విద్యా వర్కింగ్ గ్రూప్ 3వ సమావేశం పక్కన భవిష్యత్తులో పని అనే అంశంపై ఒక ప్రత్యేక ప్రదర్శనను కేంద్రప్రభుత్వ నైపుణ్య వృద్ధి, వ్యవస్థాపకత మంత్రిత్వ శాఖ మరియు విద్యా మంత్రిత్వ శాఖ ఏర్పాటు చేస్తున్నాయి.
ప్రధానమంత్రి శ్రీ నరేంద్ర మోడీ దార్శనిక నాయకత్వంలో జి20 దేశాల బృందం అధ్యక్ష బాధ్యతలను ఇండియా చేపట్టింది. పని భవిష్యత్తుకు సంబంధించిన అధ్యయనం సుసాధ్యం చేసే టెక్నాలజీ అన్ని స్థాయిలలో గుణాత్మకతను ప్రోది చేసి సామర్థ్య నిర్మాణానికి తోడ్పడగలదు. కేంద్ర విద్య మరియు నైపుణ్య వృద్ధి & వ్యవస్థాపకత మంత్రి శ్రీ ధర్మేంద్ర ప్రధాన్ ప్రదర్శనకు ప్రారంభోత్సవం చేస్తారు. సాంకేతిక దిగ్గజాలు, ప్రభావశీలురు, విద్యావేత్తలకు ఇది అద్వితీయమైన వేదికగా మారగలదు.
భవిష్యత్తులో పనికి ప్రేరణగా నిలిచే వివిధ రంగాలకు చెందిన టెక్నాలజీల ప్రదర్శన, ఆధునిక పనిచోట్లకు సంబంధించిన కొత్త కల్పనలు, సాంప్రదాయ కళల్లో టెక్నాలజీ చేర్పు, భవిష్యత్ నైపుణ్యం, కొత్త నమూనాలు ప్రదర్శనలో ఉంచుతారు. ఏప్రిల్ 26వ తేదీన ప్రదర్శనను జీ20 ప్రతినిధుల కోసం ప్రత్యేకిస్తారు.
ఇండియా, జి20 సభ్య దేశాలకు చెందిన 100 మంది ప్రదర్శకులు తమ ఉత్పత్తులు, ప్రచురణలు, కళాఖండాలు మరియు ఇతర ప్రోత్సాహక వస్తువులను ప్రదర్శిస్తారు. ప్రదర్శకులలో నవతరం ఉత్పత్తులు / సాంకేతిక పరిజ్ఞానం ఇవ్వజూపుతున్న సంస్థలు, టెక్నాలజీని అనుసరించి సాంప్రదాయ కళారూపాలు తయారుచేస్తున్న కంపెనీలు, భావి నైపుణ్యం మరియు విద్య అందజేస్తున్న సంస్థలు మరియు మేధావి వర్గం ఉన్నారు.
ఈ ప్రదర్శనకు జి20 బృందం సభ్య దేశాల ప్రతినిధుల వంటి ప్రముఖులు, వివిధ మంత్రిత్వ శాఖలు, సంస్థలు, స్కిల్ యూనివర్సిటీస్ ప్రతినిధులు, పరిశ్రమ నిపుణులు హాజరవుతారు. ప్రాధాన్యతా రంగాలు వ్యవసాయం, ఆటోమోటివ్  , రిటైల్, ఆరోగ్య సంరక్షణ, మీడియా మరియు ఇతర రంగాలపై టెక్నాలజీ ప్రభావాన్ని ప్రదర్శిస్తారు.
ప్రదర్శనలో వ్యవసాయం, సంచారం  & ఆరోగ్యసేవలపై దృష్టిని కేంద్రీకరిస్తూ పని భవిష్యత్తు గురించిన
ప్రదర్శనలు ఉంటాయి. డ్రోన్ టెక్నాలజీ ప్రదర్శనలు, విద్యా సాంస్కృతిక సమస్యలకు పరిష్కారాలను చూపుతారు. 3డి నమూనాలు కూడా ప్రదర్శనలో ఉంచుతారు. పరిశ్రమ 4.0 నైపుణ్యం కోసం అనువర్తిత & చలనశీల అధ్యయన ప్రయోగశాలలు ఉంటాయి.
వివిధ రంగాలలో యాంత్రీకరణ, డిజిటలైజేషన్ వల్ల జరుగుతున్న పరివర్తన గురించి సందర్శకులు స్వయంగా తెలుసుకుంటారు.
ప్రతి ఒక్కరూ నైపుణ్యాన్ని పెంచుకోవాలని, పునశ్చరణ చేసుకోవాల్సిన అవసరాన్ని ప్రదర్శన తెలియజెపుతోంది. జాతీయ విద్యా విధానం 2020లో పొందుపరచిన అంశాల ప్రాతిపదికగా చేసుకొని భావి కార్మికశక్తికి ప్రయోజనకర రీతిలో నైపుణ్య పునాది వేయాల్సిన అవసరాన్ని నొక్కి చెపుతోంది.
విద్యారంగం, ప్రభుత్వం, పారిశ్రామిక రంగానికి చెందిన భాగస్వామ్య పక్షాలను ఒకే వేదిక మీదకు తెచ్చి భవిష్యత్ అవసరాలకు తగిన రీతిలో సంస్కరణలు చేయాలన్నది జి20 దేశాల బృందం లక్ష్యం.
భారత పోటీ ప్రోత్సాహక సంఘం
మాక్స్ లైఫ్ ఇన్సూరెన్్స కంపెనీ లిమిటెడ్లో వాటాలు కొనుగోలుకు యాక్సిస్ బ్యాంక్ లిమిటెడ్, యాక్సిస్ కాపిటల్ లిమిటెడ్, యాక్సిస్ సెక్యూరిటీస్ లిమిటెడ్కు ఆమోదాన్ని తెలిపిన సిసిఐ
మాక్స్ లైఫ్ ఇన్సూరెన్్స కంపెనీ లిమిటెడ్లో వాటాలు కొనుగోలుకు యాక్సిస్ బ్యాంక్ లిమిటెడ్, యాక్సిస్ కాపిటల్ లిమిటెడ్, యాక్సిస్ సెక్యూరిటీస్ లిమిటెడ్కు కాంపిటీషన్ కమిషన్ ఆఫ్ ఇండియా  ఆమోదాన్ని తెలిపింది.
యాక్సిస్ బ్యాంక్ లిమిటెడ్ రిటైల్ రుణాలు, రిటైల్ డిపాజిట్లు, టోకు బ్యాంకింగ్, చెల్లింపు పరిష్కారాలు, సంపద నిర్వహణ, ఫోరెక్స్ డబ్బు పంపడం, అందుకోవడం, మ్యూచ్చువల్ ఫండ్ పథకాల పంపిణీ, బీమా విధానాల పంపిణీ సహా అనేక సేవలను యాక్సిస్ బ్యాంక్ రిటైల్ బ్యాంకింగ్ సేవలను అందిస్తోంది.
ఇన్వెస్ట్ మెంట్ బ్యాంకింగ్, సంస్థాగత ఈక్విటీల రంగంలో అనుకూల పరిష్కారాలను అందించడంపై దృష్టి పెట్టే వ్యాపారంలో యాక్సిస్ కాపిటల్ లిమిటెడ్ నిమగ్నమై ఉంది.
యాక్సిస్ సెక్యూరిటీస్ లిమిటెడ్ బ్రోకింగ్ వ్యాపారం, ఆర్థిక ఉత్పత్తుల పంపిణీ, సలహా సేవలను అందిస్తుంది.
ఇన్సూరెన్స్ రెగ్యులేటరీ అండ్ డెవలప్మెంట్ అథారిటీ ఆఫ్ ఇండియా తో నమోదు చేసుకున్న జీవిత బీమా కంపెనీ - మాక్స్ లైఫ్ ఇన్సూరెన్స్ కంపెనీ లిమిటెడ్. జీవిత బీమా, యాన్యుటీ  ఉత్పత్తులు, భారత్లో పెట్టుబడి ప్రణాళికలలో ఈ కంపెనీ పని చేస్తోంది.
సిసిఐ ఆమోదించిన ప్రతిపాదిత కలయిక ప్రకారం మాక్స్ లైఫ్ ఇన్సూరెన్స్ కంపెనీ లిమిటెడ్ లో యాక్సిస్ బ్యాంక్ వాటాలను 9.9%కి పెంచడం, 2% కొనుగోలు, 1% వాటాలను టార్గెట్లో వాటాలను యాక్సిస్ కాపిటల్ లిమిటెడ్, యాక్సిస్ సెక్యూరిటీస్ లిమిటెడ్ దక్కించుకోవచ్చు.
ఈ మేరకు సిసిఐ జారీ చేయనున్న వివరణాత్మక ఉత్తర్వులు త్వరలోనే అందుబాటులోకి వస్తాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.49 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 2.81 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,49,85,225
|
|
అందుబాటులోని నిల్వలు
|
|
2,81,83,220
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.49 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 2.81 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
భాయీ దూజ్ నాడు ప్రజలకు శుభాకాంక్షలు తెలిపిన ప్రధాన మంత్రి
భాయీ దూజ్ సందర్భంలో ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళప్రదమైన భాయీ దూజ్ సందర్భంలో మీ అందరికీ అనేకానేక శుభకామనలు’’ అని ఒక సందేశం లో ప్రధాన మంత్రి పేర్కొన్నారు.
రైల్వే మంత్రిత్వ శాఖ
సెంట్రల్ రైల్వేకి చెందిన కిసాన్ రైలు వెయ్యవ ట్రిప్కు జెండా ఊపి ప్రారంభం
సెంట్రల్ రైల్వేలోని మహారాష్ట్ర సావ్డా నుంచి ఢిల్లీలోని ఆదర్శ నగర్కు 03-02-2022 న వెయ్యవ కిసాన్ రైలు ట్రిప్పును కేంద్ర వ్యవసాయ , రైతు సంక్షేమ శాఖ మంత్రి నరేంద్ర సింగ్తోమర్, కేంద్ర రైల్వే, కమ్యూనికేషన్లు, ఎలక్ట్రానిక్స్, ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్లు జండా ఊపి ప్రారంభించారు.
మహారాష్ట్రలోని సావ్డానుంచి ఢిల్లీలోని ఆదర్శ్నగర్కు 23 కోచ్లలో 453 టన్నుల అరటి పళ్లను దీని ద్వారా రవాణా చేశారు. ఇప్పటివరకు 3.45 లక్షల టన్నుల వ్యవసయా ఉత్పత్తులను సెంట్రల్ రైల్వేనుంచి వెయ్యి కిసాన్ రైళ్లలో రవాణా చేశారు.
ఈ సందర్భంగా జరిగిన కార్యక్రమానికి హాజరైన వారిని ఉద్దేశించి మాట్లాడుతూ కేంద్ర వ్యవసాయం, రైతు సంక్షేమ శాఖ మంత్రి శ్రీ నరేంద్ర సింగ్ తోమర్, మనదేశం వ్యవసాయ ఆధారిత మైనదని, ప్రధానమంత్రి శ్రీనరేంద్ర మోదీ నాయకత్వంలో రైతుల బాగుకోసం ఎన్నో కార్యక్రమాలను అమలు చేసినట్టు చెప్పారు.
త్వరగా పాడైపోయే పండ్లు, కూరగాయలను దూరప్రాంతంలోని మార్కెట్ కు తక్కువ సమయంలో తక్కువ ధరకు కిసాన్ రైలు ద్వారా రవాణా చేసి వారికి మెరుగైన ధరలభించేట్టు చేసే పథకమే కిసాన్ రైలు పథకమని అన్నారు. సెంట్రల్ రైల్వేలో కిసాన్ రైలు వెయ్యవట్రిప్ను జెండా ఊపి ప్రారంభించే కార్యక్రమానికి హాజరుకావడం ఆనందంగా ఉందని అన్నారు. మొదటి కిసాన్ రైలు, వందవ కిసాన్రైలును ప్రధానమంత్రి జండా ఊపి ప్రారంభించిన కార్యక్రమానికీ తాను హాజరయ్యానని అన్నారు.
కేంద్ర రైల్వేమంత్రి శ్రీ అశ్విని వైష్ణవ్ మాట్లాడుతూ, ప్రధానమంత్రి ఎప్పుడూ రైతులపై ప్రధాన దృష్టి పెడతారని, రైతుల జీవితాల మెరుగుకోసం పలుచర్యలు ప్రారంభించారని అన్నారు. ఇలాంటి చర్యలలో కిసాన్ రైలు ఒకటని ఆయన అన్నారు. దీనివల్ల రైతులు తమ వ్యవసాయ ఉత్పత్తులను దూరప్రాంతాలలోని మార్కెట్లకు తక్కువ ఖర్చుతో సత్వరం చేరవేయడానికి వీలు కలుగుతుందని అన్నారు. ఈ సందర్భంగా మంత్రి, జాలగాన్ అరటికి జిఐ-గుర్తింపు లభించడం గర్వకారణమనికూడా చెప్పారు.జలగాన్ రైతులను మంత్రి ఈ సందర్భంగా అభినందించారు. ఇంకా మరింత మెరుగుకు ఏవైనా సలహాలు సూచనలతో ముందుకురావలసిందిగా ఆయన రైతులకు సూచించారు.
రైల్వే,బొగ్గు, గనుల శాఖ సహాయ మంత్రి శ్రీ రావ్సాహెబ్ దాదారావ్ పాటిల్ దాన్వే, పార్లమెంటు సభ్యురాలు శ్రీమతి రక్ష ఖడ్సే లు రైతుల ప్రయోజనం కోసం రైల్వే చేపట్టిన కార్యక్రమాలను కొనియాడారు.
ఎమ్మెల్యేలు శ్రీచంద్రకాంత్ పాటిల్, శ్రీ శిరిష్చౌదరిలు సవ్డా రైల్వేస్టేషన్ వద్ద జరిగిన కార్యక్రమంలో పాల్గొన్నారు.
రైల్వే బోర్డు ఛైర్మన్, ఛీఫ్ ఎగ్జిక్యుటివ్ ఆఫీసర్ శ్రీ వి.కె. త్రిపాఠి, ఈ కార్యక్రమానికి హాజరైనవారికి స్వాగతం పలికారు. కిసాన్రైల్ళు ప్రారంభమైనప్పటి నుంచి అవి ఎలా నడుస్తున్నాయో వివరించారు. అలాగే చిన్న రైతులలో ఇవి ఎంతగా ప్రజాదరణపొందాయో వివరించారు. సెంట్రల్ రైల్వే జనరల్ మేనేజర్ శ్రీనిల్కుమార్ లహోటి ముంబాయి నుంచి వందన సమర్పణ చేశారు.
ప్రధాన మంత్రి కార్యాలయం
గుజరాత్ లోని మా ఉమియా ధామ్ అభివృద్ధి ప్రాజెక్టు శంకుస్థాపన కార్యక్రమంలో ప్రసంగించిన ప్రధానమంత్రి
'ఆధ్యాత్మిక, సామాజిక సేవా స్ఫూర్తితో భక్తులు సంస్థ కార్యక్రమాల్లో భక్తులు పాల్గొనాలి'
సేంద్రియ వ్యవసాయం, నూతన పంట విధానాలను అనుసరించాలని ప్రజలకు సూచించిన ప్రధానమంత్రి
గుజరాత్ లోని మా ఉమియా ధామ్ అభివృద్ధి ప్రాజెక్టు పనులకు ప్రధానమంత్రి శ్రీ నరేంద్ర మోదీ ఈ రోజు శంకుస్థాపన చేశారు. ప్రాజెక్టులో భాగంగా ఉమియా మాత ధామ్ దేవాలయం , దేవాలయ ఆవరణలో అభివృద్ధి పనులను అమలు చేయనున్నారు. వీడియో కాన్ఫరెన్స్ ద్వారా ప్రధానమంత్రి ఈ కార్యక్రమంలో పాల్గొన్నారు.
ఈ సందర్భంగా మాట్లాడిన ప్రధానమంత్రి సమిష్టి కృషికి ఈ ప్రాజెక్టు ప్రతీకగా నిలుస్తుందని అన్నారు.ప్రతి ఒక్కరి సహకారంతో పవిత్రమైన ఈ ప్రాజెక్టు పూర్తవుతుందని అన్నారు. ప్రాజెక్టు నిర్మాణంలో భక్తులు ఆధ్యాత్మిక, సామాజిక సేవా స్ఫూర్తితో పాల్గోవాలని ప్రధాని పిలుపు ఇచ్చారు. సామాజిక సేవ నిజమైన అతి పెద్ద దైవ ఆరాధనగా ఉంటుందని అన్నారు.
సంస్థలోని అన్ని కార్యకలాపాలను నైపుణ్యంతో పూర్తి చేయాలని ప్రధానమంత్రి సూచించారు. ' పూర్వ కాలంలో కుటుంబ వ్యవస్థ పటిష్టంగా ఉండేది. తమ నైపుణ్యాన్ని భావి తరాలకు కుటుంబ పెద్దలు వారసత్వంగా అందించేవారు. ప్రస్తుతం సామాజిక వ్యవస్థలో పలు మార్పులు చోటుచేసుకున్నాయి. దీనిని దృష్టిలో ఉంచుకుని వ్యవస్థలో అవసరమైన మార్పులను తీసుకుని రావడానికి మనం కృషి చేయాల్సి ఉంటుంది' అని ప్రధానమంత్రి అన్నారు.
బేటీ బచావో బేటీ పఢావో ప్రచారం సందర్భంగా తాను ఉంఝా సందర్శించానని శ్రీ మోదీ గుర్తు చేసుకున్నారు. స్త్రీ జననాల రేటు తగ్గడం పట్ల ఆవేదన వ్యక్తం చేసిన శ్రీ మోదీ దీనిని ఒక కళంకంగా తన పర్యటనలో వ్యాఖ్యానించారు. తన ఆవేదనను అర్ధం చేసుకుని సవాల్ ను సానుకూలంగా స్వీకరించిన ప్రజలకు ప్రధానమంత్రి ధన్యవాదాలు తెలిపారు. ప్రజల స్పందనతో ఆడపిల్లల జనాభా మగపిల్లలతో సమానంగా ఉందని ఆయన అన్నారు. ఈ ప్రాంతంలో నీటి కొరతను నివారించాలని తాను మా ఉమియా ప్రార్ధించి ఆశీర్వదించాలని కోరి ఈ విషయంలో ప్రజల సహకారాన్ని కోరానని శ్రీ మోదీ వివరించారు. బిందు సేద్య వ్యవసాయాన్ని పెద్ద ఎత్తున పాటిస్తున్న ప్రజలను ప్రధానమంత్రి అభినందించారు.
మౌ ఉమియాను ఆధ్యాత్మిక మార్గదర్శిగా అభివర్ణించిన ప్రధాని భూమి మనకు ప్రాణం అని అన్నారు. ప్రాంతంలో భూ సార ఆరోగ్య కార్డు వ్యవస్థ అమలు కావడం పట్ల ప్రధాని హర్షం వ్యక్తం చేశారు. సేంద్రీయ వ్యవసాయ విధానాలను అనుసరించాలని ఉత్తర గుజరాత్ ప్రాంత రైతులకు ఆయన సూచించారు. సేంద్రీయ వ్యవసాయ విధానాన్ని జీరో బడ్జెట్ వ్యవసాయం అని వ్యవహరిస్తున్నారు. ' సరే నేను చేసిన సూచన మీకు ఆమోదయోగ్యం కాకపోవచ్చు. ఇక్కడ మీకు నేను మరో ప్రత్యామ్నాయాన్ని సూచిస్తాను. మీరు రెండు ఎకరాల భూమిని కలిగి ఉంటే ఒక ఎకరం భూమిలో సేంద్రియ విధానాలను మిగిలిన భూమిలో సాధారణ విధానాల్లో వ్యవసాయం సాగించండి. ఏడాదిపాటు ఈ విధానాన్ని అనుసరించండి. ఇది మీకు లాభసాటిగా ఉంటే మొత్తం రెండు ఎకరాల్లో సేంద్రియ వ్యవసాయాన్ని సాగించండి. ఇది ఖర్చు తగ్గించడమే కాకుండా భూసారాన్ని ఎక్కువ చేస్తుంది' అని ప్రధానమంత్రి అన్నారు.డిసెంబర్ 16 న సేంద్రియ వ్యవసాయంపై జరిగే కార్యక్రమంలో పాల్గోవాలని రైతులకు ప్రధాని సూచించారు. పంటల విధానంలో మార్పులు చేసి నూతన పంటలు సాగు చేయాలని రైతులకు ప్రధాని సూచించారు.
భారత ఎన్నికల సంఘం
ఉత్తరప్రదేశ్ శాసనసభ 37 రాంపూర్ అసెంబ్లీ నియోజకవర్గ ఉపఎన్నిక – ఉప ఎన్నికల షెడ్యూల్ సవరణ
శ్రీ మహమ్మద్ ఆజంఖాన్పై అనర్హత వేటు కారణంగా 2022 అక్టోబరు 27న ఉత్తరప్రదేశ్ శాసనసభలోని రాంపూర్ 37 అసెంబ్లీ నియోజక వర్గానికి ఖాళీ ఏర్పడింది .
కమీషన్ ప్రెస్ నోట్ నంబర్.ఈసీఈ/పిఎన్/83/2022 తేదీ నవంబర్ 5 , 2022 ప్రకారం, వివిధ రాష్ట్రాల్లోని ఇతర ఖాళీలతో పాటు 37 రాంపూర్ అసెంబ్లీ నియోజకవర్గం శ్రీ మొహమ్మద్ ఆజం ఖాన్ అనర్హత వేటు కారణంగా ఏర్పడ్డ ఖాళీని భర్తీ చేయడానికి ఉప ఎన్నికల షెడ్యూల్ను ప్రకటించింది. ఇది క్రింది విధంగా ఉంది-
|
|
పోల్ ఈవెంట్లు
|
|
షెడ్యూల్
|
|
గెజిట్ నోటిఫికేషన్ జారీ చేసిన తేదీ
|
|
10 , 2022 
|
|
నామినేషన్లు వేయడానికి చివరి తేదీ
|
|
17 నవంబర్, 2022 
|
|
నామినేషన్ల పరిశీలన తేదీ
|
|
18 , 2022 
|
|
అభ్యర్థుల ఉపసంహరణకు చివరి తేదీ
|
|
నవంబర్ 21 , 2022 
|
|
పోల్ తేదీ
|
|
5 డిసెంబర్, 2022

|
|
కౌంటింగ్ తేదీ
|
|
డిసెంబర్ 8 , 2022

|
|
ఎన్నికలు ముగిసేలోపు తేదీ
|
|
డిసెంబర్ 10 , 2022

ఆజం ఖాన్ వర్సస్ భారత ఎన్నికల సంఘం మరియు ఇతరులు గౌరవనీయమైన సుప్రీంకోర్టులో ఒక రిట్ పిటిషన్ నం. 980/2022ను దాఖలు చేశారు. గౌరవనీయ సుప్రీం కోర్ట్ నవంబర్ 9, 2022న ఈ విషయాన్ని విచారించింది మరియు అప్పీల్ దాఖలు చేయబడిన అదనపు సెషన్స్ జడ్జి, రాంపూర్ని ఆదేశించింది, నేరారోపణపై స్టే కోసం చేసిన దరఖాస్తు విచారణను ముందస్తుగా విచారించి, దానిని పూర్తి స్థాయిలో విచారించింది. నవంబర్ 10, 2022 మరియు దరఖాస్తు అదే రోజున అంటే నవంబర్ 10 , 2022న పరిష్కరించబడుతుంది. 37-రాంపూర్ అసెంబ్లీ నియోజకవర్గ ఎన్నికల షెడ్యూల్ను ప్రకటించే గెజిట్ నోటిఫికేషన్ 11 నవంబర్, 2022 న లేదా ఆ తర్వాత జారీ చేయబడవచ్చు.
రాంపూర్లోని అదనపు సెషన్ జడ్జి ఈ విషయాన్ని విచారించారు మరియు ఈ వ్యవహారంపై స్టే ఇవ్వలేదు.
కమీషన్ ఈ విషయాన్ని పరిగణనలోకి తీసుకుని గౌరవనీయమైన సుప్రీంకోర్టు ఉత్తర్వు మరియు రాంపూర్లోని లెర్న్డ్ అడిషన్ సెషన్ జడ్జి జారీ చేసిన ఉత్తర్వును పరిగణనలోకి తీసుకున్న తరువాత ఉత్తరప్రదేశ్లోని 37-రాంపూర్ అసెంబ్లీ నియోజకవర్గ ఉప ఎన్నికల షెడ్యూల్ను ఈ క్రింది విధంగా సవరించాలని నిర్ణయించింది. -
|
|
ఉప ఎన్నికలకు సవరించిన షెడ్యూల్
|
|
పోల్ ఈవెంట్లు
|
|
షెడ్యూల్
|
|
గెజిట్ నోటిఫికేషన్ జారీ చేసిన తేదీ
|
|
11 , 2022 
|
|
నామినేషన్లు వేయడానికి చివరి తేదీ
|
|
18 , 2022 
|
|
నామినేషన్ల పరిశీలన తేదీ
|
|
19 నవంబర్, 2022 
|
|
అభ్యర్థుల ఉపసంహరణకు చివరి తేదీ
|
|
నవంబర్ 21 , 2022 
|
|
పోల్ తేదీ
|
|
5 డిసెంబర్, 2022

|
|
కౌంటింగ్ తేదీ
|
|
డిసెంబర్ 8 , 2022

|
|
ఎన్నికలు ముగిసేలోపు తేదీ
|
|
డిసెంబర్ 10 , 2022
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
స్వదేశీ సాంకేతికత పరిజ్ఞానం తో ఈ-రిక్షాల కోసం ఐఐటీ ఖరగ్పూర్ అభివృద్ధి చేసిన బి ఎల్ డి సి మోటార్ మరియు స్మార్ట్ కంట్రోలర్ వాణిజ్య ఉత్పత్తి కోసం బదిలీ
విద్యుత్ వాహనాల ఉప వ్యవస్థలను స్వదేశంలో అభివృద్ధి చేయాలన్న లక్ష్య సాధన దిశలో సాంకేతికత పరిజ్ఞానం అభివృద్ధి
విద్యుత్ వాహనాల కోసం వినియోగిస్తున్న ఉపకారణాల్లో 90% ఉపకరణాలు ప్రస్తుతం విదేశాల నుంచి దిగుమతి అవుతున్నాయి. విదేశాల నుంచి దిగుమతి అవుతున్న మోటార్/కంట్రోలర్/ కన్వర్టర్/బ్యాటరీ మేనేజ్మెంట్ సిస్టమ్/ఛార్జర్ లాంటి ఉపకరణాలు దేశ పర్యావరణ పరిస్థితులు, రహదారులు, ట్రాఫిక్ పరిస్థితులకు అనుకూలంగా లేవు. దీనిని దృష్టిలో ఉంచుకుని దేశంలో దేశ పరిస్థితులకు అనుగుణంగా ఉపకరణాలను ఉత్పత్తి చేయాలన్న లక్ష్యంతో ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ బృహత్తర కార్యక్రమాన్ని రూపొందించింది. దీనిలో భాగంగా దేశంలో వినియోగంలో ఉన్న 80% పైగా వాహనాలకు అవసరమైన 2 డబ్ల్యు/ 3 డబ్ల్యు ఉత్పత్తికి అవసరమైన సాంకేతికత పరిజ్ఞానం అభివృద్ధి చేయబడింది.
ఈ కార్యక్రమంలో భాగంగా ఈ- రిక్షాలకు అవసరమైన బి ఎల్ డి సి మోటార్ మరియు స్మార్ట్ కంట్రోలర్ ను ఐఐటీ ఖరగ్పూర్ అభివృద్ధి చేసింది. స్వదేశీ పరిజ్ఞానంతో ఐఐటీ ఖరగ్పూర్ అభివృద్ధి చేసిన మోటార్ మరియు స్మార్ట్ కంట్రోలర్ సమర్ధంగా పనిచేసి అందరికీ అందుబాటులో ఉండే విధంగా సర్టిఫికెట్ కలిగి ఉంటుంది. మోటార్ మరియు స్మార్ట్ కంట్రోలర్ వాణిజ్య ఉత్పత్తులు ప్రారంభించేందుకు నిన్న జరిగిన కార్యక్రమంలో మెస్సర్స్ బ్రష్లెస్ మోటార్ ఇండియా ప్రైవేట్ లిమిటెడ్ కు సాంకేతికత పరిజ్ఞానం బదిలీ చేయడం జరిగింది. ఈ సందర్భంగా జరిగిన కార్యక్రమంలో ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ కార్యదర్శి శ్రీ ఆల్కేష్ కుమార్ శర్మ, అదనపు కార్యదర్శి డాక్టర్ జైదీప్ కుమార్ మిశ్రా, మంత్రిత్వ శాఖ ఎలక్ట్రానిక్స్ పరిశోధన అభివృద్ధి గ్రూప్ కోఆర్డినేటర్ శ్రీమతి సునీతా వర్మ, ఐఐటీ ఖరగ్పూర్ కి చెందిన డాక్టర్ సోమనాథ్ సేన్గుప్తా, ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ సైంటిస్ట్ డి శ్రీ ఓం క్రిషన్ సింగ్ తదితరులు పాల్గొన్నారు. గుజరాత్ లోని గాంధీనగర్ లో ప్రధానమంత్రి శ్రీ నరేంద్ర మోదీ డిజిటల్ ఇండియా వారోత్సవాలను ప్రారంభించిన సందర్భంగా సాంకేతిక పరిజ్ఞానం బదిలీ కార్యక్రమం ఏర్పాటయింది.
మానవ వనరుల అభివృద్ధి మంత్రిత్వ శాఖ
రాష్ట్రీయ ఉచ్ఛతర్ శిక్షా అభియాన్  పథకాన్ని మార్చి 31, 2026 వరకు కొనసాగించేందుకు ఆమోదం తెలిపిన ప్రభుత్వం
రాష్ట్రీయ ఉచ్ఛతర్ శిక్షా అభియాన్ ను 31.03.2026 లేదా తదుపరి సమీక్ష వరకు, ఏది ముందు అయితే దానిని కొనసాగించడాన్ని
అమలు చేసేందుకు ప్రభుత్వం అంగీకారాన్ని తెలిపింది. ఈ ప్రతిపాదనను రూ 1229.16 కోట్ల వ్యయంతో అమలు చేయనున్నారు. ఇందులో కేంద్ర వాటా రూ. ర8120.97 కాగా, రాష్ట్ర వాటా రూ. 4808.19 కోట్లుగా ఉండనుంది. ఈ పథఖం నూతన దశ కింద 1600 ప్రాజెక్టులకు మద్దతు ఇస్తుందని అంచనా.
రాష్ట్ర ప్రభుత్వ విశ్వవిద్యాలయాలు, కళాశాలలో సమానత్వం, అందుబాటు, శ్రేష్టతను సాధించాలన్న లక్ష్యంతో నిధులను అందించేందుకు మిషన్ మోడ్లో నిర్వహిస్తున్న కేంద్ర ప్రభుత్వ ప్రాయోజిత పథకం  అయిన రాష్ట్రీయ ఉచ్ఛతర్ శిక్షా అభియాన్  ఒక విస్త్రత పథకం.
ఆర్యుఎస్ఎ నూతన పథకం ఇంతవరకూ సేవలు అందించని, తక్కువ సేవలు అందిస్తున్న ప్రాంతాలు, మారుమూల, గ్రామీణ ప్రాంతాలు, క్లిష్టతరమైన భౌగోళిక ప్రాంతాలు, ఎల్డబ్ల్యు ప్రాంతాలు, ఎన్ ఇఆర్, ఆకాంక్షాత్మక జిల్లాలు, టైర్-2 నగరాలు, జిఇఆర్ తక్కువగా ఉన్న ప్రాంతాలను చేరుకుని, అత్యంత వెనుకబడిన ప్రాంతాలు, ఎస్ ఇడిజిలకు ప్రయోజనం చేకూర్చే లక్ష్యంతో పని చేస్తుంది.
నూతన విద్యా విధానంలోని కొన్ని సూచనలను అమలు చేసే లక్ష్యంతో పథకంలోని నూతన దశను రూపకల్పన చేశారు. నూతన విద్యా విధానం ప్రస్తుత ఉన్నత విద్యా వ్యవస్థను పునరుద్ధరించి, తిరిగి శక్తివంతం చేయడం ద్వారా సమానత్వం, కలుపుకుపోతూ నాణ్యమైన ఉన్నత విద్యను అందించడానికి కొన్ని కీలక మార్పులను సూచించింది. \
పథకంలోని నూతన దశ కింద జెండర్ను కలుపుకుపోవడం, సమానత్వ చొరవలు, ఐసిటి, వృత్తివిద్యలు, స్కిల్ అప్ గ్రడేషన్ ద్వారా ఉపాధిని పెంచడానికి రాష్ట్ర ప్రభుత్వాలకు మద్దతును అందించనున్నారు. అంతేకాకుండా నూతన మోడల్ డిగ్రీ కాలేజీలను ఏర్పాటు చేయడానికి రాష్ట్రాలకు తోడ్పాటును అందించనున్నారు. అలాగే రాష్ట్ర విశ్వవిద్యాలయాలకు బహుశాస్త్ర సంబంధిత విద్య, పరిశోధనను పెంచేందుకు సాయం చేయనున్నారు. భారతీయ భాషలలో బోధన- అభ్యాసంతో సహా పలు కార్యకలాపాలను చేపట్టేందుకు గుర్తింపు ఉన్న, గుర్తింపు లేని విశ్వవిద్యాలయాలు, కళాశాలలను బలోపేతం చే సేందుకు గ్రాంట్లను అందించనున్నారు.
(
పౌర విమానయాన మంత్రిత్వ శాఖ
పౌర విమానయాన కార్యదర్శుల సమావేశం ఏర్పాటు చేసిన పౌర విమానయాన మంత్రిత్వశాఖ
కేంద్ర రాష్ట్రాలమధ్య ఈ రంగంలో సహకారాన్ని మరింత ముందుకు తీసుకువెళ్లేందుకు ఈ సమావేశం ఏర్పాటు .
కేంద్ర పౌర విమానయాన మంత్రిత్వశాఖ అన్ని రాష్ట్రాలు, కేంద్ర పాలిత ప్రాంతాల పౌరవిమానయాన కార్యదర్శుల సమావేశాన్ని ఏర్పాటు చేసింది. న్యూఢిల్లీలోని విజ్ఞాన్ భవన్ లో జరిగిన ఈ ప్రారంభ సమావేశానికి పౌరవిమానయాన మంత్రిత్వశాఖ కార్యదర్శి శ్రీ రాజీవ్ భన్సల్ అధ్యక్షతవహించారు. ఈ సదస్సు ముఖ్యఉద్దేశం, రాష్ట్రాల పౌరవిమానయాన విభాగాలు, కేంద్రపౌర విమానయాన విభాగం మధ్య మరింత సహకారాన్ని పెంపొందింపచేసి ఈ రంగం అభివృద్ధిని మరింత ముందుకు తీసుకువెళ్లడం.
ఈ సదస్సుపౌరవిమానయాన మంత్రిత్వశాఖ కార్యదర్శి ప్రారంభోపన్యాసంతో సదస్సు ప్రారంభమైంది. అనంతరం పౌర విమానయాన శాఖ చేపట్టిన వివిధ కార్యక్రమాలపై మంత్రిత్వశాఖకు చెందిన సీనియర్ అధికారులు ప్రజంటేషన్ ఇచ్చారు. డిజిసిఎ అధికారుల ప్రెజెంటేషన్, బిసిఎఎస్ అధికారుల ప్రజెంటేషన్, రాష్ట్రాలు, కేంద్రపాలిత ప్రాంతాల అధికారులతో యుడాన్ పై చర్చ, కృషి ఉడాన్, విమానయాన భద్రత, విమానాశ్రయాల అభివృద్ధి, హరిత విమానాశ్రాయలు, హెలిపోర్టులు, హెలి సేవా, వాటర్ ఎయిరో డోమ్స్ తదితరాలపై చర్చ వంటి వాటిని చేపట్టారు. ఈశాన్య ప్రాంత విభాగంఅధికారులతో వివిధ అనుసంధానతలగురించి చర్చించారు. ఎఫ్టిఒ, ఐజిఆర్యుఎ, ఆర్ జిఎన్ ఎ యు లు ప్రెజెంటేషన్ ఇచ్చారు. హెలికాప్టర్లు, హెచ్ఇఎంఎస్, ఎం.ఆర్.ఒలు, ఎయిర్ కార్గో, డ్రోన్లపై ప్రెజెంటేషన్ లు ఇచ్చారు.
తన ప్రారంభోపన్యాసంలో పౌర విమానయాన శాఖ కార్యదర్శి రాజీవ్ భన్సాల్ మాట్లాడుతూ గత ఏడాది ఎంతో ప్రగతి సాధించినట్టు చెప్పారు. డొమెస్టిక్ ఎయిర్ ట్రాఫిక్ దాదాపు కోవిడ్ముందరి స్థాయికి చేరుకుందని చెప్పారు.ఎన్నో కొత్త విమానాశ్రయాలు ప్రారంభించుకున్నామని, కొత్త మార్గాలను ప్రారంభించామని, డ్రోన్లను ప్రోత్సహించేందుకు, హెలికాప్టర్ మెడికల్ ఎమర్జెన్సీ సేవలకు, ఫ్రాక్షనల్ ఒనర్షిప్ వంటి వాటివిషయంలో విధానపరమైన నిర్ణయాలు తీసుకున్నామని అన్నారు. రాష్ట్రాలు ఎటిఎఫ్ పై వాట్ తగ్గించాల్సిందిగా కోరారు. ఇప్పటికే వాట్తగ్గించిన రాష్ట్రాలను ఆయన అభినందించారు.
విమానాశ్రయాలకు మౌలిక సదుపాయాల కల్పన, ప్రత్యేకించి వివిధ విమానాశ్రాయలకు అవసరమైన భూమి, భూమిని అప్పగించడానికి సంబంధించి పెండింగ్కేసులు, వాట్ వంటి పన్ను సంబంధిత అంశాలు, ఎఫ్.టి.ఒ లు, ఎం.ఆర్.ఒలను ప్రోత్సహించడానికి పన్ను రాయితీలు, రాష్ట్రాలు కేంద్రపాలిత ప్రాంతాల పౌరవిమానయాన విధానాలు, వాటిలోని అంశాలు, ఉత్తరప్రదేశ్, గుజరాత్, కర్ణాటక, ఒడిషా, ఎన్ఇఆర్ లు అనుసరిస్తున్న అత్యుత్తమ విధానాలు, చిట్టచివరి ప్రాంతానికి అనుసంధానత వంటివి ఈ సందర్భంగా చర్చకు వచ్చాయి.
కేంద్ర పౌర విమానయాన మంత్రిత్వశాఖ అదనపు సెక్రటరీ శ్రీమతి ఉషా పధీ, ఎం.ఒ.సి.ఎ సంయుక్త కార్యదర్శి శ్రీమతి రుబీనా అలి, డిజిసిఎ డైరక్టర్ జనరల్ శ్రీ అరుణ్కుమార్, బిసిఎఎస్ డిజి శ్రీ జుల్ఫికర్ హసన్, వివిధ రాష్ట్రాలు, కేంద్రపాలిత ప్రాంతాల పౌరవిమానయాన విభాగం కార్యదర్శులు, ఆఫీసర్స్ ఇన్ చార్జ్, ప్రస్తుత సదస్సుకు సంబంధించి ఎం.ఒ.సి.ఎ, రాష్ట్రాలనుంచి స్టేక్ హోల్డర్లు ఈ సమావేశంలో పాల్గొన్నారు.
ప్రధాన మంత్రి కార్యాలయం
బాక్సింగ్ ప్రపంచ చాంపియన్ శిప్స్ లో బంగారుపతకాన్ని గెలుచుకొన్నందుకు బాక్సర్ లవ్ లీనా బొర్ గొహెన్ గారి కి అభినందనల ను తెలియజేసినప్రధాన మంత్రి
బాక్సింగ్ ప్రపంచ చాంపియన్ శిప్స్ లో బంగారు పతకాన్ని గెలుచుకొన్నందుకు బాక్సర్ లవ్ లీనా బొర్ గొహెన్ గారి కి అభినందనల ను ప్రధాన మంత్రి శ్రీ నరేంద్ర మోదీ తెలియ జేశారు.
ప్రధాన మంత్రి ఒక ట్వీట్ లో -
‘‘బాక్సింగ్ ప్రపంచ చాంపియన్ శిప్స్ లో బ్రహ్మాండమైన కార్యసాధన కు గాను @LovlinaBorgohai గారి కి ఇవే అభినందన లు. ఆమె అద్భుత కౌశలాన్ని కనబరిచారు. ఆమె స్వర్ణ పతకాన్ని గెలుచుకోవడం భారతదేశాన్ని ఉత్సాహపరచింది.’’ అని పేర్కొన్నారు.
(